এদসন মার্তিন্স

এদসন রিকার্দো মার্তিন্স (, ; জন্ম: ৪ অক্টোবর ১৯৮৯; এদসন মার্তিন্স নামে সুপরিচিত) হলেন একজন ব্রাজিলীয় ববস্লেডার। তিনি আন্তর্জাতিক প্রতিযোগিতার মঞ্চে ববস্লের টু-ম্যান বিভাগে ব্রাজিলের প্রতিনিধি হিসেবে আন্তর্জাতিক প্রতিযোগিতায় প্রতিদ্বন্দ্বিতা করে থাকেন।

মার্তিন্স ব্রাজিলের হয়ে ২০১৪, ২০১৮ এবং ২০২২ শীতকালীন অলিম্পিকে অংশগ্রহণ করেছেন।

প্রারম্ভিক জীবন
এদসন রিকার্দো মার্তিন্স ১৯৮৯ সালের ৪ঠা অক্টোবর তারিখে ব্রাজিলের সাও পাওলোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

খেলোয়াড়ি জীবন
মার্তিন্স ব্রাজিলের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।

তিনি এদসন বিনদিলাত্তির সাথে জুটি হিসেবে ববস্লের টু-ম্যান প্রতিযোগিতায় অংশগ্রহণ করেছিলেন। মার্তিন্স প্রতিযোগিতায় ৩:০৩.৮১ সময়ে সমাপ্তি রেখা অতিক্রম করে সার্বিকভাবে ঊনত্রিংশ স্থান অধিকার করেছিলেন।

অন্যদিকে, তিনি এদসন বিনদিলাত্তি, রাফায়েল সুজা দা সিলভা এবং এরিক জেরোনিমোর সাথে দলগতভাবে ববস্লের ফোর-ম্যান প্রতিযোগিতায় অংশগ্রহণ করেছিলেন। মার্তিন্স প্রতিযোগিতায় ৩:৫৮.৪৮ সময়ে সমাপ্তি রেখা অতিক্রম করে সার্বিকভাবে বিংশ স্থান অধিকার করেছিলেন।

তথ্যসূত্র

বহিঃসংযোগ



বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রাজিলীয় পুরুষ ববস্লেডার
বিষয়শ্রেণী:ব্রাজিলের অলিম্পিক ববস্লেডার
বিষয়শ্রেণী:২০২২ শীতকালীন অলিম্পিকের ববস্লেডার
বিষয়শ্রেণী:২১শ শতাব্দীর ব্রাজিলীয় পুরুষ ক্রীড়াবিদ
বিষয়শ্রেণী:সাও পাওলোর ক্রীড়াব্যক্তি